Evaldo Gouveia

Evaldo Gouveia de Oliveira, kjent som Evaldo Gouveia, (født 8. august 1928 i Orós i delstaten Ceará i Brasil, død 29. mai 2020 i Fortaleza) var en brasiliansk singer-songwriter i sjangeren música popular brasileira (MPB).

Liv og virke

Bakgrunn
Han ble født i småbyen Orós men familien flyttet til nabobyen Iguatu da han var tre måneder gammel. Da han var elleve år flyttet de alle til delstatshovedstaden Fortaleza.

Karriere
Det var i Fortaleza han begynte sin musikkarriere. I 1950-årene startet han bandet Trio Nagô med sine venner Mário Alves og Epaminondas de Souza, og de produserte seks studioalbum og forskjellige lengre stykker.

Senere flyttet han til Rio de Janeiro for å gjøre karriere der. Han fikk stor fremgang takket være sitt vennskap med sangeren Altemar Dutra, som hjalp ham ved at han sang Gouveias sangkomposisjoner og slik gjøre ham kjent og populær. Også Dutra ble sterkt hjulpet av dette samarbeidet. Altemar Dutra fikk et gjennombrudd i 1963 med innspillingen av en bolero sammen med Gouvela med «Tudo de Mim». Duoen tolket sambasanger og boleroer som «Que Queres Tu de Mim», «Somos Equais», «Sentimental Demais», «Brigas» og «Serenata da Chuva» og marcha-ranchos som «O Trovador» og «Bloco da Solão». Moacyr Franco solgte også mange plater med boleroen «Ninguém Chora por Mim» i 1962, og Cauby Peixoto det påfølgende året med «Ave Maria dos Namorados», som ble sluppet av Anísio Silva kort før.

Blant andre som benyttet Gouveias materiale var Wilson Simonal med «Garota Moderna» i 1965, Agnaldo Timóteo med «Quem Seja» i 1967, Jair Rodrigues med «O Conde» i 1969, sambaskolen Portela med «O Mundo Melhor de Pixinguinha» i 1973, Maysa med «Bloco da Solidão» i 1974, Ângela Maria i «Tango para Teresa» i 1975, Jamelão med «Certas Mulheres» i 1977, Dalva de Oliveira med «E a Vida Continua», i tillegg til Elymar Santos, Chitãozinho & Xororó, Gal Costa, Maria Bethânia, Zizi Possi, Emílio Santiago, Julio Iglesias, Joanna, Cris Braun, Ana Carolina, Simone og Fafá de Belém.

Som solomusiker slapp Gouveia syv studioalbum og forskjellige utvidede stykker, oftest også med innslag fra andre sangere som Adelino Moreira og Jair Amorim, skjønt uten at de dannet noe band sammen.

Sykdom og død
Sent i 2017 fikk Gouveia et slag som gav han varige sequelae.

Den 29. mai 2020 døde Gouveia i Fortaleza i en alder av 91 år av komplikasjoner forårsaket av covid-19.

Diskografi

Med Trio Nagô

Studioalbum

Solo

Studioalbum

Referanser

Eksterne lenker 
 
 
 

Brasilianske sangere
Brasilianske låtskrivere
Brasilianske musikere
Personer fra regionen Centro-Sul Cearense
Personer fra Fortaleza
Dødsfall relatert til covid-19 i Brasil